Predkladacia správa

	Vláda Slovenskej republiky vyslovila súhlas a zároveň schválila uznesením č. 825 z 12. novembra 2008 zloženie delegácie expertov Slovenskej republiky k príprave novej Zmluvy medzi Slovenskou republikou a Maďarskou republikou o štátnej hranici.

	Na základe úlohy D.3. citovaného uznesenia predkladá podpredseda vlády a minister vnútra Slovenskej republiky na rokovanie vlády Slovenskej republiky informatívny materiál o stave prípravy návrhu novej Zmluvy medzi Slovenskou republikou a Maďarskou republikou o štátnej hranici.
	
	I. kolo expertných rokovaní o návrhu novej Zmluvy medzi Slovenskou republikou a Maďarskou republikou o štátnej hranici sa uskutočnilo v dňoch 19. – 20. novembra 2008 v Budapešti za účasti expertov slovenskej, ako aj maďarskej strany.

Vzhľadom na informatívny charakter materiálu sa k nemu neuskutočnilo medzirezortné pripomienkové konanie.

	Materiál nemá finančný, ekonomický a environmentálny vplyv a ani vplyv na zamestnanosť, podnikateľské prostredie a informatizáciu spoločnosti.